
ΑΠΟΣΠΑΣΜΑ                        

Από το πρακτικό της με αριθ. 28ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 349/2026
Στην Λευκάδα σήμερα  στις 20 του μηνός Αυγούστου του έτους  2026,  ημέρα Πέμπτη  και  ώρα  12:00,  ήλθε σε κατεπείγουσα, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 22226/14.8.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω τέσσερα (4) μέλη, άρχισε η Συνεδρίαση.

Τα πρακτικά τηρήθηκαν από την αναπληρώτρια γραμματέα της Δημοτικής Επιτροπής, Κατωπόδη Αποστολία, υπάλληλο  του  Δήμου Λευκάδας.

Πριν την συζήτηση του 1ου θέματος προσήλθε ο κ.Σκληρός Φίλιππος και αποχώρησε η κ.Μαργέλη Μαρία.
ΘΕΜΑ 3ο : Απόφαση Δ.Ε. περί έγκρισης  έκδοσης Χρηματικού Εντάλματος Προπληρωμής για την αντιμετώπιση δαπανών  ταχυδρομικών τελών
                                                             Εισηγήτρια: Κωνσταντινίδη Σεβαστή, Αντιδήμαρχος

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος,  κάλεσε τα μέλη της Δημοτικής Επιτροπής να εγκρίνουν το κατεπείγον της συνεδρίασης για την συζήτηση και λήψη απόφασης στο ανωτέρω θέμα που αναγράφεται στην υπ΄ αριθ. 22775/20.8.2026   πρόσκληση,  αναφέροντας τα εξής: 

Κρίνεται απαραίτητη η άμεση λήψη απόφασης για την απαλλαγή του υφιστάμενου υπολόγου και τον ορισμό νέου υπολόγου για την πληρωμή των ταχυδρομικών τελών, προκειμένου να διασφαλιστεί η απρόσκοπτη εξυπηρέτηση των ταχυδρομικών αναγκών των υπηρεσιών του Δήμου και η έγκαιρη εξόφληση των σχετικών δαπανών, ανάγκη η οποία έχει διογκωθεί καθώς δεν κατέστη δυνατή η υλοποίηση προηγούμενης σχετικής απόφασης.

Λαμβάνοντας υπόψη τα ανωτέρω η Δημοτική Επιτροπή ομόφωνα αποφάσισε το κατεπείγον    της συζήτησης του θέματος, για τους προαναφερόμενους λόγους.
Στη συνέχεια, ο Πρόεδρος της Επιτροπής κ. Δήμαρχος, έδωσε τον λόγο στην κ. Σεβαστή Κωνσταντινίδη η οποία έθεσε υπόψη των μελών της Επιτροπής, τα εξής: 
Με το άρθρο 138. παρ. 2. περ. αζ.vi του  Κώδικα Τοπικής Αυτοδιοίκησης (Ν. 5314/2026) όπως ισχύει, ορίζονται τα εξής:   «Η δημοτική και η περιφερειακή επιτροπή, αντίστοιχα, έχουν αποφασιστικού, γνωμοδοτικού και συντονιστικού χαρακτήρα αρμοδιότητες. Ειδικότερα: αποφασίζουν … την έκδοση χρηματικών ενταλμάτων προπληρωμής, σύμφωνα με το άρθρο 482, περί της έννοιας και των προϋποθέσεων έκδοσης χρηματικών ενταλμάτων προπληρωμής.» 

Με το αρθρο 482 του ν. 5314/26 ορίζεται ότι: «1. Χρηματικό ένταλμα προπληρωμής είναι το ένταλμα, με το οποίο προκαταβάλλεται σε δημοτικό υπάλληλο ή υπάλληλο της περιφέρειας (υπόλογο) χρηματικό ποσό για συγκεκριμένη δαπάνη, με την υποχρέωση να αποδώσει λογαριασμό σε καθορισμένη προθεσμία.

2. Το χρηματικό ένταλμα προπληρωμής εκδίδεται κατόπιν αιτιολογημένης απόφασης της δημοτικής ή περιφερειακής επιτροπής, εφόσον η πληρωμή με χρηματικό ένταλμα στο όνομα του δικαιούχου είναι αδύνατη ή απρόσφορη ή ιδιαιτέρως δυσχερής.

3. Στην απόφαση της δημοτικής ή περιφερειακής επιτροπής ορίζονται το ποσό του χρηματικού εντάλματος και ο αντίστοιχος λογαριασμός εξόδου του προϋπολογισμού, το είδος της δαπάνης, το ονοματεπώνυμο του υπολόγου και η προθεσμία απόδοσης λογαριασμού.

4. Υπόλογος χρηματικού εντάλματος προπληρωμής ορίζεται τακτικός υπάλληλος που υπηρετεί στον οικείο φορέα, ανεξαρτήτως κλάδου ή ειδικότητας. Δεν επιτρέπεται η έκδοση χρηματικού εντάλματος προπληρωμής στο όνομα υπόλογου, ο οποίος δεν έχει αποδώσει λογαριασμό για προηγούμενο ένταλμα, ενώ έχει λήξει η ταχθείσα προθεσμία.»

Με το άρθρο 483 του ίδιου νόμου ορίζεται ότι: «1. Η προθεσμία απόδοσης λογαριασμού, η οποία ορίζεται με την απόφαση του αρμοδίου οργάνου, δεν μπορεί να είναι μεγαλύτερη των έξι (6) μηνών και δεν μπορεί να υπερβαίνει την 31η Δεκεμβρίου του έτους, μέσα στο οποίο εκδόθηκε το χρηματικό ένταλμα προπληρωμής.

2. Εφόσον η προθεσμία απόδοσης λογαριασμού είναι μικρότερη του εξαμήνου και λήγει πριν από την 31η Δεκεμβρίου του έτους έκδοσης του χρηματικού εντάλματος προπληρωμής, δύναται, με απόφαση του αρμοδίου οργάνου, να παρατείνεται κατά τον χρόνο που υπολείπεται μέχρι τη συμπλήρωση έξι (6) μηνών, όχι όμως πέραν της ημερομηνίας αυτής. Η ανωτέρω απόφαση εκδίδεται ύστερα από αιτιολογημένη αίτηση του υπόλογου, η οποία υποβάλλεται πριν από τη λήξη της αρχικής προθεσμίας.

3. Με απόφαση του αρμοδίου οργάνου δύναται να εγκρίνεται η έκδοση συμπληρωματικού χρηματικού εντάλματος προπληρωμής στο όνομα του ίδιου υπόλογου και για την ίδια αιτία, για την οποία εκδόθηκε το αρχικό. Στην περίπτωση αυτή, η προθεσμία απόδοσης λογαριασμού παρατείνεται αυτοδίκαια μέχρι τη λήξη της προθεσμίας που ορίζεται για το συμπληρωματικό χρηματικό ένταλμα προπληρωμής, όχι όμως πέραν των χρονικών ορίων της παρ. 1.

Με το άρθρο 484 του ίδιου νόμου ορίζεται ότι: «1. Τα χρηματικά εντάλματα προπληρωμής εξοφλούνται με εντολή μεταφοράς του ποσού σε λογαριασμό ειδικού σκοπού που ανοίγεται σε πιστωτικό ίδρυμα που εποπτεύεται από την Τράπεζα της Ελλάδος στο όνομα του δήμου ή της περιφέρειας. Αποκλειστικός υπεύθυνος κίνησης του λογαριασμού είναι ο υπόλογος.

2. Δεν επιτρέπεται η κατάθεση στον ίδιο λογαριασμό χρηματικών ποσών που προέρχονται από άλλο χρηματικό ένταλμα προπληρωμής, εκτός αν στο όνομα του ίδιου υπολόγου εκδίδονται περισσότερα του ενός για την ίδια αιτία.

3. Οι πληρωμές σε βάρος του χρηματικού εντάλματος προπληρωμής ενεργούνται με βάση τα δικαιολογητικά που ορίζει ο νόμος για κάθε κατηγορία δαπάνης. Ο υπόλογος είναι υπεύθυνος για τη διενέργεια των τυχόν προβλεπόμενων κρατήσεων και την εμπρόθεσμη απόδοσή τους στους δικαιούχους.

 Με το άρθρο 485 του ίδιου νόμου ορίζεται ότι: «1. Μέχρι τη λήξη της καθορισμένης προθεσμίας ο υπόλογος υποβάλλει με αναφορά του τα δικαιολογητικά των πληρωθέντων εξόδων στην οικονομική υπηρεσία του δήμου ή της περιφέρειας. Αν δεν χρησιμοποιήθηκε ολόκληρο το ποσό του χρηματικού εντάλματος προπληρωμής, στα δικαιολογητικά περιλαμβάνεται και το διπλότυπο είσπραξης, με το οποίο επεστράφη στο ταμείο του δήμου ή της περιφέρειας το αδιάθετο υπόλοιπο.

2. Η οικονομική υπηρεσία ελέγχει τα δικαιολογητικά και στη συνέχεια τα διαβιβάζει δια του δημάρχου ή του περιφερειάρχη για έγκριση στο όργανο του δήμου ή της περιφέρειας που αποφάσισε για την έκδοση του εντάλματος. Τα εγκριθέντα κατά τα ανωτέρω δικαιολογητικά επισυνάπτονται στο χρηματικό ένταλμα, με μέριμνα της οικονομικής υπηρεσίας.

3. Σε περίπτωση ματαίωσης ή πρόωρης εκπλήρωσης του σκοπού για τον οποίο εκδόθηκε το χρηματικό ένταλμα προπληρωμής, ο υπόλογος υποχρεούται να αποδώσει άμεσα λογαριασμό και να επιστρέψει το σύνολο του ποσού ή το τυχόν αδιάθετο υπόλοιπο, χωρίς να περιμένει τη λήξη της καθορισμένης προθεσμίας.

4. Σε περίπτωση αντικειμενικής αδυναμίας απόδοσης λογαριασμού, διενεργείται έρευνα από υπάλληλο που ορίζεται με απόφαση του δημάρχου ή του περιφερειάρχη και το πόρισμα αυτής επισυνάπτεται στην ετήσια κατάσταση των χρηματικών ενταλμάτων προπληρωμής που υποβάλλεται στο Ελεγκτικό Συνέδριο, σύμφωνα με το άρθρο 133 του ν. 4820/2021 (Α’ 130), περί διαδικασίας υποβολής στο Ελεγκτικό Συνέδριο.

  Με το άρθρο 486 του ίδιου νόμου ορίζεται ότι: «1. Ο έλεγχος των χρηματικών ενταλμάτων προπληρωμής και η απαλλαγή ή ο καταλογισμός των υπολόγων διενεργούνται από το Ελεγκτικό Συνέδριο, σύμφωνα με τα άρθρα 133 και 134 του ν. 4820/2021 (Α’ 130), περί διαδικασίας υποβολής στο Ελεγκτικό Συνέδριο και ενεργειών Επιτρόπου, αντίστοιχα.

2. Σε περίπτωση μη εμπρόθεσμης απόδοσης λογαριασμού, το ποσό του χρηματικού εντάλματος προπληρωμής θεωρείται έλλειμμα καταλογιστέο εντόκως σε βάρος του υπολόγου, εκτός αν αυτός αποδείξει είτε ότι δεν βαρύνεται με υπαιτιότητα οποιασδήποτε μορφής, οπότε απαλλάσσεται πλήρως του καταλογισμού, είτε ότι δεν βαρύνεται με δόλο ή βαριά αμέλεια, οπότε απαλλάσσεται των προαυξήσεων.»
Το με αριθμ.1851/5-08-2026 έγγραφο της του Τμήματος Διοικητικής Μέριμνας της Δ/νσης Διοικητικών Υπηρεσιών περί αναγκαιότητας χρηματικού εντάλματος πληρωμής ταχυδρομικών τελών, καθώς είναι αδύνατη η αποστολή της αλληλογραφίας του Δήμου.

Τη με αριθμ.3463/2026/ΑΔΑ:9ΛΥΞΩΛΙ-Φ6Ω Απόφαση Ανάληψης Υποχρέωσης

Για τους παραπάνω λόγους και με δεδομένο ότι πρέπει να αντιμετωπισθεί το αίτημα, χωρίς να επέλθει ζημία σε βάρος του Δήμου Λευκάδας,

εισηγούμαστε

1.Την έγκριση έκδοσης χρηματικού εντάλματος προπληρωμής ποσού ύψους 5.000,00€ σε βάρος του ΑΛΕ 000.2420103001 με τίτλο «Ταχυδρομικά τέλη», για την κάλυψη δαπάνης ταχυδρομικών τελών, στο όνομα του υπαλλήλου του Δήμου κας Παπαδοπούλου Σπυριδούλας . 

2. Το χρηματικό ένταλμα προπληρωμής θα εξοφλείται με εντολή μεταφοράς του ποσού στον λογαριασμό 39900583608 στο πιστωτικό ίδρυμα ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ στο όνομα του Δήμου Λευκάδας. Αποκλειστικός υπεύθυνος κίνησης του λογαριασμού να οριστεί η υπόλογος Παπαδοπούλου Σπυριδούλα. Θα εκδοθεί χρεωστική κάρτα συνδεδεμένη με τον ίδιο λογαριασμό στο όνομα της εν λόγω υπαλλήλου.

2. Η πληρωμή της δαπάνης είναι απρόσφορη με τακτικό ένταλμα, διότι η συγκεκριμένη δαπάνη προκύπτει σε τακτική και επαναλαμβανόμενη βάση, στο πλαίσιο της καθημερινής λειτουργίας των υπηρεσιών του Δήμου. Η έκδοση χρηματικού εντάλματος προπληρωμής κρίνεται αναγκαία για την απρόσκοπτη και έγκαιρη αποστολή της  αλληλογραφίας των υπηρεσιών του Δήμου και την ομαλή διεκπεραίωση των διοικητικών υποθέσεων.

3. Η απόδοση λογαριασμού να γίνει έως την 31-12-2026.

Μετά από διαλογική συζήτηση, η Δ.Ε.  αφού  έλαβε υπόψη της:

1. την ανωτέρω εισήγηση
2. Τα άρθρα 139 έως 142 και το άρθρο 615 του Ν.5314/2026

ΟΜΟΦΩΝΑ ΑΠΟΦΑΣΙΖΕΙ

3. Η απόδοση λογαριασμού να γίνει έως την 31-12-2026.

                 
Η απόφαση αυτή πήρε αύξοντα αριθμό: 349/2026.     
    Ο Πρόεδρος 

                          

 Τα Μέλη

    
             Δρ. Ξενοφών Ν. Βεργίνης
                                 ΔΗΜΑΡΧΟΣ

